કાં તો વાસ્તવિકતા તમારી સાથે રમુજ કરે છે અથવા તો તમે રમુજી વાસ્તવિકતા બની જાવ છો . . . વાસ્તવિકતા એટલે ? . . . એ કે જેને જોઈ મોં બંધ અને આંખો ખુલી રહી જાય . . . આંખોમાં જોયેલા સપનાઓ નિંદરમાં આવવા લાગે અને નીંદર ઉડાડી જાય . . . જાણે અજાણે . . રોજ બરોજની ઘટ’માળ’ સમું જીવાતું જીવન ક્યાંક આપણા જ ” માળ ” ધ્વંસ તો નથી કરતુ ને ?. . . ક્યારેક તે જ જીવનની એક અનોખી બાજુ આપણી સામે આવીને આપણને જીવનની અમુલ્યતાનું ભાન કરાવી જાય . . . ક્યારેક તે જ જીવન ઘડીયાળના કાંટાની જેમ ધીમે ધીમે આપણો દમ કાઢતું જાય અને કયારેક તે જ વર્ષોનો ધીમા ઘાટે ઘડાયેલો ઈતિહાસ સર્જી નાખે છે . . . તળાવોં અને હરિયાળા ખાડાઓવાળા મેદાનોની જગ્યાએ ખાડાઓવાળા રસ્તાઓ અને ધુમાડા ઓકતા શહેર આવી જાય . . . તો આખરે જિંદગી છે શું ? સંઘર્ષ છે શું ? શહેર શું છે ? ગામડાઓ શું છે ? . . . શાંતિ શું છે અને ક્રાંતિ શું છે ? ખરેખર આપણે બીબાઢાળ થતા જઈએ છીએ કે તે બીબું આપણે જ ઘડ્યું હતું ?